– Па змесце і характары выконваемых задач ваенкамат з’яўляецца сувязным звяном паміж воінскімі часцямі, мясцовай адміністрацыяй і насельніцтвам, – гаворыць Генадзій Пацэвіч. – На плячах асабістага саставу ляжаць вялікія і адказныя задачы па мабілізацыйнай гатоўнасці, тэрытарыяльнай абароне, якаснай падрыхтоўцы моладзі да службы ў арміі, падрыхтоўцы і перападрыхтоўцы афіцэраў запасу, а таксама арганізацыі воінскага ўліку, прызыву грамадзян на ваенную службу і службу ў рэзерве, адборы кандыдатаў для праходжання службы па кантракце, паступлення ў ваенныя навучальныя ўстановы. Вядзецца работа па пенсійным забеспячэнні і сацыяльным абслугоўванні ваеннаслужачых, звольненых з ваеннай службы, і членаў іх сямей. Вялікая ўвага надаецца ваенна-патрыятычнаму выхаванню насельніцтва, прафесійнай арыентацыі дапрызыўнай моладзі, прапагандзе прэстыжу і гонару ваеннай службы. Якасць і эфектыўнасць ўсіх накірункаў работы залежыць ад зладжанай работы ўсяго калектыву ваенкамата. Таму ад кожнага супрацоўніка патрабуецца быць не толькі граматным спецыялістам, але яшчэ і перакананым патрыётам.